**95 år**

**Lørenskog Mannskor 07.02.2015**

**Et lite blikk inn i Historien.**

 **Starten**

18 sanginteresserte startet den 18. januar 1920 mandskoret.

En lovkomite bestående av Bernhard Langlie, Einar Winnje og Guttorm Kvernes utarbeidet forslag til lov for mannskoret.

Koret ble stiftet 1. februar 1920.

På generalforsamlingen 1. oktober 1921 fikk koret navnet Lørenskog Mandskor. Koret hadde da 24 medlemmer.

Korets første øvelse var 17. februar 1920, og medlems-kontingenten var 50 øre per måned. Den ble allerede i mai hevet til 1 krone, og fra januar 1922 til 2 kroner. I år betaler vi 200 kroner per måned. Det gir en økning på kr 2,15 per år, så da forstår vi at vi har en meget rimelig kontingent.

*Stor aktivitet preget koret fra starten med s*eriøs disiplin; Fra lovene klipper vi: *«§7 tobakksrøyking, støy eller høyrøstet tale under øvelsen i sanglokalet er på det strengeste forbudt».* Medlem med fravær to øvelser på rad uten gyldig grunn kunne strykes.

**Krisetid og krigsår.**

30 årene satte tydelig preg og til tross for iherdig jobbing med dugnader, utlodding, kabareter og stevner var økonomien trang. Med fremsynthet og dristighet kjøpte koret en gammel smie, som etter opp-pussing fikk navnet Sangerhallen. Alle erkjenner at dette har vært en av de største begivenheter i korets historie. I dag er dette befestet i Kapitalen, som voktes med 4/5 dels flertall. Kapitalen stammer fra salg av sangerhallen i 1985.

Lørenskog var kjent som knivstikkerbygda hvor folk bodde i plankehytter. Høsten 1937 satte koret opp revyen «Op med bygda». Her ble «Oppå Lørenskog, det skjer alltid noe gæli oppå Lørenskog» fremført. Den ble flott fremført igjen på i Swingende Mimring våren 2014, med både lensmann, prest og en ordfører som ble hengt.

**Etterkrigstid.**

Medlemstallet sank raskt etter krigen. Mye skyldtes alle oppgavene forbundet med å gjenreise landet, men i 50-åra var det 35-36 sangere på øvelsene. Lørenskogdagene og Pinseturer var store aktiviteter, og koret hadde sitt eget blad Øsekarret. Her skrev formannen John Ruud-Hansen 7. februar 1953; *«Når vi stiller opp til samsang så skal vi bare ha en tanke i hodet: Hold kjeft – når dirigenten snakker og syng når han sier vi skal synge»* - dette har vel forandret seg lite, eller hva?

**1960 årene, en bølgedal.**

I 1961 var fremmøtet så dårlig at koret nesten ble oppløst. Det var splid, misnøye med dirigenten, økonomiske problemer og konkurranse med TV. Å danne blandakor ble drøftet. Mange kampanjer ble igangsatt, bare mellom 10 og 20 på øvelsene, ja helt nede i 8. Men ildsjeler ville det annerledes, og en av disse er vårt Æresmedlem i dag Kjell-Ruud Hansen.

17. mai 1963 deltok LMK for første gang under arrangementet på Flaggfjellet.

Fra 1. mars 1964 ble Sangerhallen utleid til Garanti Strømpefabrikk med 10 års avtale.

I 1969 ble nytt piano kjøpt. I Øsekarret står det *« Dameforeningen svever over oss og slipper innrammede 500-lapper ned over hodene på gutta i kontinuerlig rekkefølge – hvilken utrolig støtteforening koret hadde»*

***1970 og 80- årene – oppgangstider og vendepunkt.***

Koret hadde 20 aktive medlemmer, men i det påfølgende året kom et 20-talls nye medlemmer med. Flere var fra Stovner-området. Slagordet «By og land, inn for sang» ble mye brukt i rekrutteringsarbeidet.

Trivsel på øvelsene og stor aktivitet preget nå koret med et stabilt medlemstall på 50. En viss forgubbingsprosess var på gang. Med få unntak var alle over 40 år. Dette bekymret ledelsen, i dag har vi en gjennomsnittsalder på 62, og ja det bekymrer. Aktivt rekrutteringsarbeid i 2014 har gitt oss 8 nye medlemmer. Vi samar-beider med Akershus sangerforbund om dette, da alle medlems-korene sliter med å rekruttere menn og spesielt fra 40 års alder.

Øvelseslokalene hadde vært mange gjennom årene. I 1989 fikk vi plass i den nybygde Fjellhamar kirke og har vært der siden. Det er altså 25 års jubileum for dette i 2015.

***1990- og frem til i dag - en ny glanstid.***

67 medlemmer, mange reiser, deltagelse på Landssangerstevner og veldig populære Allsangkonserter i Storstua på Triaden preget dette tiåret. I 1993 fikk koret æren av å delta ved en Bispevisitas i Fjellhamar kirke, det startet bra men skar seg. Da sa en forlegen dirigent; *jeg beklager kan vi få starte på nytt?* Hvorpå Biskopen svarte; «*er det noe sted man virkelig kan få begynne på nytt igjen, så er det i kirken, for her handler alt om den nye begynnelsen».*

LMK feiret sitt 80-års jubileum med bravur. Korets målbevisste arbeid gjennom mange år hadde ført det frem til det det var; ett av landets største mannskor, kommunens eldste kulturinstitusjon, velorganisert og med god økonomi.

***Bidrag i kulturen.***

Flere i koret og koret selv har fått kommunens Kulturutmerkelser. I 1927 startet LMK et barnekor med 25 øre i kontingent per måned. 134 barn møtte opp. I juni 1928 var de blitt 200, men interessen forsvant og med det koret i 1930. I 1929 ble det fremmet forslag om å starte et damekor. Det ble problemer med å skaffe dirigent, men det løste seg, og Lørenskog Damekor ble stiftet 17. januar 1974.

Kommunen feiret 100 år i 2008, og LMK gjennomførte prosjektet «Vi jubler». Her ble det laget egen sang til kommunen. Korets første CD, med 16 sanger, innspilles. Sangene legges også inn på en DVD på en film fra 70-tallet, samt et lite historiehefte laget i samarbeid med Lørenskog Historielag. For dette prosjektet fikk LMK stor medieomtale, og mange penger i kassa. Til 90 års-jubileet spilte koret inn en ny CD, og arrangerte en stor konkurranse i Rådhusparken. Over 400 sangere fra ungdomsskolene deltok. Ut fra dette ble barne- og ungdomskoret Voice startet 18. oktober 2010. De har siden deltatt på Adventskonsertene som LDK og LMK arrangerer hvert år.

**95 år.**

Vi starter jubileumsåret med storslått jubileumsårsfest. I juni blir det tur til Budapest. I november fyller vi Storstua i samarbeid med Lørenskog Damekor. Da blir det stor konsert med Musicals.

***Vi ønsker våre gjester, æresmedlemmer, ledsagere og medlemmer en hyggelig fest, og gleder oss over at vi er så mange.***

**Styret og arrangementsgruppen 1. bass.**